Efter nattens overfald på en taxachauffør i Hobro vil Dansk Folkeparti nu have fremrykket lov om videoovervågning.

Nichlas Andersson modtog slag og spark, da han natten til fredag blev røvet på vej hjem med nattens omsætning på 3500 kroner efter endt taxakørsel i Hobro. Bilen havde ikke videoovervågning, noget der ellers har været en stor succes efter indførelsen i blandt andet Århus. Folketinget har besluttet at gøre videoovervågning obligatorisk i danske taxa?er, men først fra 1.juli 2012. - Man ved jo det virker, hvorfor så ikke bare gøre det med det samme, hellere i går end i dag, siger Nichlas Godtfredsen dagen derpå. Det var anden gang på tre år han blev overfaldet på job, og nu går regeringens støtteparti ind i sagen. - Det er jo helt grotesk, at der skal gå så lang tid. Vi vil nu tage fat i ministeren, og så vil vi sammen se på, om vi ikke kan fremrykke loven fra 1.7.2012 så den gælder allerede fra årsskiftet, siger Kim Christiansen (Da. Folkep.) til TV2/Nord. På trods af den voldsomme oplevelse, så er Nichlas Andersson fast besluttet på at fortsætte sit arbejde. - De bøller skal ikke bestemme over mit liv, derfor er det vigtigt for mig at fortsætte med mit arbejde. Med hjælp fra kollegaer og familie, så er jeg sikker på jeg nok skal komme over det her, siger Nichlas Andersson.